Стойност на експозицията
 Член 111 от РКИ и част трета, дял II, глава 4, раздел 4 от РКИ.
 Стойността на експозицията след отчитане на корекциите в стойността, всички средства за редуциране на кредитния риск и кредитни конверсионни коефициенти, която трябва да бъде отнесена към рискови тегла, в съответствие с член 113 и трета част, дял II, глава 2, раздел 2 от РКИ.
 Стойностите на експозициите по лизинг се определят в съответствие с член 134, параграф 7 от РКИ. По-специално остатъчната стойност се включва по своята счетоводна стойност след отчитане на корекциите в стойността, всички средства за редуциране на кредитния риск и кредитните конверсионни коефициенти.
 Стойностите на експозициите, обект на кредитен риск от контрагента, са същите като докладваните в колона 0210.
 0210
 в т.ч.: произтичаща от кредитния риск от контрагента
 Изчислената в съответствие с предвидените в трета част, дял II, глави 4 и 6 от РКИ методи стойност на експозициите за дейностите, обект на кредитен риск от контрагента, която е съответната стойност за изчисляване на рисково претегления размер на експозициите, т.е. след прилагане на техники за редуциране на кредитния риск, приложими в съответствие с трета част, дял II, глави 4 и 6 от РКИ, и отчитане на приспадането на понесената загуба във връзка с корекцията на кредитната оценка съгласно посоченото в член 273, параграф 6 от РКИ.
 Стойността на експозицията за сделки, при които е установен специфичен утежняващ риск, трябва да бъде определена в съответствие с член 291 от РКИ.
 Когато за един контрагент се използва повече от един подход за определяне на кредитния риск от контрагента, понесената загуба във връзка с корекцията на кредитната оценка, която се приспада на равнище контрагент, се отнася към стойността на експозицията на различните нетиращи съвкупности в редове 0090—0130, които отразяват дела на стойността на експозицията след редуциране на кредитния риск на съответните нетиращи съвкупности от общата стойност на експозицията след редуциране на кредитния риск на контрагента. За тази цел се използва стойността на експозицията след редуциране на кредитния риск съгласно указанията към колона 0160 от образец C 34.02.
 0211
 в т.ч.: произтичащи от кредитен риск от контрагента, с изключение на експозиции, преминали клиринг чрез ЦК
 Експозициите, докладвани в колона 0210, с изключение на експозициите, произтичащи от изброените в член 301, параграф 1 от РКИ договори и сделки, доколкото те ще бъдат уредени чрез централен контрагент (ЦК), включително сделки, свързани с ЦК, съгласно определението в член 300, точка 2 от РКИ.
 0215
 Рисково претеглен размер на експозициите преди прилагане на коефициенти за подпомагане
 Член 113, параграфи 1—5 от РКИ, без да се вземат предвид коефициентите за подпомагане на МСП и на финансирането на инфраструктура по член 501 и член 501а от РКИ.
 Размерът на рисково претеглената експозиция на остатъчната стойност на лизинговите активи, по отношение на който се прилага член 134, параграф 7, изречение 5, се изчислява по формулата „1/t * 100 % * остатъчната стойност“. По-специално остатъчната стойност е недисконтираната прогнозна остатъчна стойност към края на срока на лизинговия договор, която се преоценява периодично, за да се гарантира нейната целесъобразност.
 0216
 (–) Коригиране на